Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: E fejezet szerinti engedélyezési eljárás az 1996. évi CXVI. törvény 17. § (2) bekezdés a) pontja
Paragraph Index: 206

e) a minõségirányítási programot. 2.080. Az engedélykérelem megalapozásaként benyújtott dokumentáció összeállításához felhasznált és hivatkozott, a részleteket tartalmazó dokumentumokat a Hatóság külön felszólítására kell benyújtani. 2.081. Több blokkból álló atomerõmû esetén a közös rendszerek, rendszerelemek csak a késõbb üzemen kívül kerülõ és leszerelendõ blokkal együtt helyezhetõk üzemen kívül vagy szerelhetõk le. Az üzemben maradó blokk biztonságos elválasztására vonatkozó intézkedések dokumentációit szintén mellékelni kell az engedélykérelmekhez. 2.6. ATOMERÕMÛ ENGEDÉLYESÉNEK VÁLTOZÁSA 2.082. Az Engedélyes személyében történõ változást új engedély iránti kérelemnek kell tekinteni és a 2.1., 2.2., 2.3. és 2.4.1 fejezetekben leírtak szerinti eljárást kell lefolytatni. A szabályozásban a kérelem részeként nevesített, de az Engedélyes személyében bekövetkezõ változás által nem érintett dokumentumok esetén elegendõ a visszakereshetõséget biztosító módon hivatkozni azt a korábbi eljárást, amely keretében a dokumentáció már benyújtásra került a Hatósághoz. A kérelemhez mellékelni kell a jelenlegi Engedélyes nyilatkozatát arról, hogy az engedélyt át kívánja ruházni az új Engedélyesre. 2.083. Az eljárásban a Hatóság legalább az engedély szerinti tevékenység biztonságos végzéséhez szükséges mûszaki, technológiai, anyagi és személyi feltételek meglétét vizsgálja. 2.7. AZ ENGEDÉLYKÉRELMEKKEL ÉS AZ ENGEDÉLYEKKEL KAPCSOLATOS ELÕÍRÁSOK 2.084. A 2.1., 2.4.3. és a 2.6. fejezet szerinti engedélyt a leendõ Engedélyes a 2.2–2.5. fejezetekben felsorolt többi engedély iránti kérelmet pedig az Engedélyes köteles a Hatósághoz benyújtani. 2.085. A kérelmet megalapozó dokumentációt a tartalmi követelményekben megfogalmazott elvárások szerint olyan részletességgel és mélységben kell elkészíteni, hogy az alapján a Hatóság a követelmények és elõírások teljesülésének, továbbá a teljesüléshez szükséges mûszaki és adminisztratív tevékenységek megfelelõségének független felülvizsgálatát és értékelését el tudja végezni. 2.086. A kérelmet megalapozó dokumentációt a kérelmezõnek magyar nyelven, a változtatások könnyû kezelését és követhetõségét biztosító formában, az eljárásban résztvevõ szakhatóságok számán felül további 2 példányban kell benyújtania. A kérelmet és mellékleteit úgy kell összeállítani, hogy az Engedélyes és a benyújtott dokumentáció készítõi részérõl az arra feljogosított személyek részleteiben és összességében is egyértelmûen, ellenõrizhetõ módon igazolják az átadott dokumentáció hitelességét. Az Engedélyesnek mûködtetnie kell egy olyan eljárást, amely biztosítja, hogy az Engedélyes és alvállalkozói a hatósági határozatban rögzített jogosultságokat és kötelezettségeket csak olyan dokumentumok alapján végzik, amelyek a hatósági döntés alapjául szolgáló dokumentumokkal mindenben azonosak. Az azonosság ellenõrzött voltát fel kell tüntetni a dokumentumokon. 2.087. A kérelmet megalapozó dokumentációt a Hatósággal egyeztetett szövegszerkesztõi környezetben, korszerû adathordozón (CD, floppy disk) is beadható, de ebben az esetben biztosítani kell az adathordozón levõ információ megváltoztathatatlanságát. A korszerû adathordozót a 2.086. pont szerinti példányban, a korszerû adathordozón levõ információt 1 példányban kinyomtatva kell benyújtani a Hatósághoz. 2.088. Az üzemeltetési engedélykérelem benyújtásakor a teljes és aktuális Végleges Biztonsági Jelentést a Hatósággal egyeztetett szövegszerkesztõi környezetben, korszerû adathordozón is be kell nyújtani. 2.089. A Hatóság vizsgálja, hogy a kérelem és az azt megalapozó dokumentáció megfelel-e a Nukleáris Biztonsági Szabályzatokban és más hatályos jogszabályban meghatározott követelményeknek. Hiányosság esetén az Engedélyest határidõ kitûzésével hiánypótlásra szólítja fel. 2.090. Az engedélykérelmet megalapozó dokumentáció 2 példányát, vagy ha a megalapozás korszerû adathordozón került benyújtásra, akkor 1 példány nyomtatott dokumentációt és 2 példány korszerû adathordozót a Hatóság a kérelemnek helyt adó eljárás befejezése után saját irattáraiban helyez el. A kérelem elutasítása, visszavonása vagy az eljárás megszüntetése esetén a Hatóság 1 példányt irattároz, a többi példányt az Engedélyesnek visszaküldi. 2.091. Az engedélyt megalapozó, a Hatóságnál tárolt dokumentációban foglaltaktól eltérni, amennyiben az eltérést hatósági engedélyezési kötelezettség terheli, csak a Hatóság engedélye alapján lehetséges. 2.092. Nem hatósági engedélyköteles módosítás esetén a hatósági engedélyt megalapozó dokumentációtól való eltérést az Engedélyes a Hatóságnak köteles bejelenteni. A bejelentést az Engedélyes a módosított dokumentum (engedélyesi döntés és a döntést megalapozó dokumentáció) 1 példányának a Hatóság részére – a módosítást követõ 15 napon belül, de még a tevékenység megkezdése elõtt – történõ benyújtással teljesíti.

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes